钦定古今图书集成/明伦汇编/氏族典/第245卷 > 张仅言
## 钦定古今图书集成/明伦汇编/氏族典/第245卷 > 张仅言

按《金史张觉传》：“觉子仅言，幼名元奴。宗望攻下平山，
仅言在襁褓间，里人刘承宣得之，养于家，其邻韩夫
人甚爱之。年数岁，因随韩夫人得见贞懿皇后，留之
藩邸。稍长，侍世宗读书，遂使仅言主家事，绳检部曲，
一府惮之。世宗即位，除内藏库副使，转少府监丞。仅
言能心计，世宗倚任之。六年，提举修内役事，迁少府”
监，护作太宁宫。十七年，复提点内藏典。领昭德皇后
山陵，迁劝农使，疾卒。